**Kúpna zmluva č. 1257/2022/ODDIT**

uzatvorená podľa ust. § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej v texte tiež ako „**Obchodný zákonník**“ alebo „**ObZ**“)

medzi zmluvnými stranami:

1) Kupujúci:

Názov: **Banskobystrický samosprávny kraj**

Sídlo: Námestie SNP č. 23/23, 974 01 Banská Bystrica

Právna forma: vyšší územný celok, resp. samosprávny kraj ako samostatný územný samosprávny a správny celok Slovenskej republiky zriadený zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Štatutárny orgán: Ing. Ján Lunter, predseda Banskobystrického samosprávneho kraja

IČO: 37828100

DIČ: 2021627333

Bankové spojenie: Štátna pokladnica

Číslo účtu:

Osoby oprávnené jednať

v technických veciach: Branislav Diško, odborný referent informatik oddelenia IT Úradu BBSK

Telefón/ fax:

E mail: [podatelna@bbsk.sk](mailto:podatelna@bbsk.sk); [branislav.disko@bbsk.sk](mailto:branislav.disko@bbsk.sk)

(ďalej ako „kupujúci“)

a

2) Predávajúci:

Obchodné meno:

Sídlo:

Právna forma

a informácia o zápise v registri:

IČO:

DIČ:

IČ DPH :

Bankové spojenie:

Číslo účtu/IBAN:

Osoby oprávnené jednať

v technických veciach:

Telefón/ fax:

E mail:

(ďalej ako „predávajúci“ a spolu s kupujúcim ďalej ako „zmluvné strany“)

**Článok I.**

**Úvodné ustanovenie**

1. Východiskovým podkladom na uzatvorenie tejto kúpnej zmluvy č. 1257/2022/ODDIT na dodanie tovaru (ďalej v texte tiež ako „zmluva“) je ponuka úspešného uchádzača ako predávajúceho predložená verejnému obstarávateľovi ako kupujúcemu vo verejnom obstarávaní na predmet zákazky s názvom: “Nákup notebookov, monitorov, PC a príslušenstva pre zamestnancov Úradu BBSK” postupom verejnej súťaže podľa ust. § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej v texte tiež ako „zákon o verejnom obstarávaní“ alebo „ZVO“).

**Článok II.**

**Predmet zmluvy**

1. Predmetom tejto zmluvy je záväzok predávajúceho podľa podmienok bližšie dojednaných v tejto zmluve dodať kupujúcemu a previesť na neho vlastnícke právo k výpočtovej technike určenej pre zamestnancov Úradu BBSK, ktorá je čo do množstva a druhu podrobne špecifikovaná v prílohe č. 1 tejto zmluvy (ďalej len „predmet kúpy“ alebo „tovar“), za čo sa kupujúci zaväzuje zaplatiť predávajúcemu v tejto zmluve dojednanú kúpnu cenu, pričom miestom dodania predmetu kúpy je sídlo kupujúceho. Príloha č. 1 tvorí neoddeliteľnú súčasť tejto zmluvy.

**Článok III.**

**Dodacie podmienky, termín a miesto dodania predmetu kúpy (miesto plnenia zmluvy)**

1. Predávajúci sa zaväzuje dodať kupujúcemu predmet kúpy podľa čl. II. tejto zmluvy do 60 dní odo dňa nadobudnutia účinnosti tejto zmluvy.
2. Predávajúci je povinný predmet kúpy definovaný v čl. II. tejto zmluvy kupujúcemu dodať v mieste plnenia zmluvy, ktorým je sídlo kupujúceho uvedené v záhlaví tejto zmluvy.
3. Predmet kúpy sa považuje za dodaný podpísaním protokolu o odovzdaní a prevzatí predmetu kúpy (preberací protokol/dodací list), za účasti oprávnených zástupcov oboch zmluvných strán v mieste sídla kupujúceho.
4. Zodpovedným zástupcom kupujúceho na prevzatie predmetu kúpy a na podpísanie protokolu o prevzatí je zamestnanec BBSK: Branislav Diško, odborný referent informatik oddelenia IT Úradu BBSK. Zodpovedným zástupcom predávajúceho na odovzdanie predmetu kúpy a na podpísanie protokolu o odovzdaní je \_\_\_\_\_\_\_\_\_. Preberacie protokoly sa vyhotovia v troch origináloch a budú tvoriť prílohu faktúry (daňového dokladu) vystavenej na základe tejto zmluvy.
5. Dopravu predmetu kúpy do miesta dodania /plnenia zabezpečuje predávajúci na vlastné náklady a zodpovednosť tak, aby bola zabezpečená dostatočná ochrana predmetu kúpy pred jeho poškodením, zničením alebo odcudzením počas prepravy do sídla kupujúceho.
6. V prípade omeškania predávajúceho s povinnosťou dodať predmet kúpy v termíne v zmysle bodu 1 tohto článku zmluvy je kupujúci oprávnený uplatniť si voči predávajúcemu zmluvnú pokutu vo výške 0,05% z kúpnej ceny nedodaného tovaru, za každý aj začatý deň omeškania, pričom právo kupujúceho na náhradu škody nie je dotknuté.
7. Ak predávajúci nedodá kupujúcemu tovar v dohodnutej lehote podľa bodu 1 tohto článku tejto zmluvy, takéto konanie sa považuje za podstatné porušenie zmluvných podmienok a zakladá právo kupujúceho na okamžité odstúpenie od zmluvy.
8. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, funkčnosťou, špecifikáciou nezodpovedá tovaru, ktorého kvalita a technické parametre budú deklarované predávajúcim pri podpise tejto zmluvy.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

1. Jednotkové ceny za predmet kúpy uvedený v prílohe č. 1 zmluvy sú stanovené v zmysle ust. § 3 zákona Národnej rady Slovenskej republiky č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Jednotlivé ceny predmetu kúpy sú maximálne a nie je možné ich zvyšovať.
3. Kúpna cena je dohodnutá vrátane obalov, balenia a dopravy tovaru.
4. Celková cena za dodanie predmetu kúpy bude ................... EUR vrátane DPH (slovom ................. eur ....... centov s DPH) a bude daná súčtom súčinov jednotkových cien tovarov a ich skutočných množstiev.

Cena bez DPH ............................

DPH 20% ............................

Cena s DPH ............................

(slovom: ............................... EUR)

1. Kupujúci uhradí predávajúcemu kúpnu cenu po riadnom a včasnom dodaní tovaru zo strany predávajúceho v zmysle tejto zmluvy formou bezhotovostného platobného styku, bez poskytnutia preddavku. Kúpna cena bude kupujúcim uhradená na základe predloženej faktúry vystavenej predávajúcim, s lehotou splatnosti 30 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle ust. § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
2. Kupujúci uhradí predávajúcemu faktúry bankovým prevodným príkazom. Kupujúci uhradí predávajúcemu kúpnu cenu na bankový účet predávajúceho uvedený v záhlaví tejto zmluvy.
3. V prípade omeškania kupujúceho s plnením podľa bodu 6 tohto článku je predávajúci oprávnený kupujúcemu vyfakturovať úroky z omeškania vo výške stanovenej príslušným osobitným právnym predpisom.
4. Kupujúci nadobudne vlastnícke právo k predmetu kúpy zaplatením kúpnej ceny za predmet kúpy. Nebezpečenstvo škody na tovare prechádza na kupujúceho úplným zaplatením kúpnej ceny za predmet kúpy. Úplným zaplatením kúpnej ceny sa rozumie deň, v ktorom dá kupujúci svoju peňažnému ústavu pokyn na prevod finančných prostriedkov vo výške kúpnej ceny z účtu kupujúceho na účet predávajúceho uvedený v záhlaví tejto zmluvy.

**Článok V.**

**Záručné podmienky, zodpovednosť za vady, zmluvná pokuta**

1. Zmluvné strany sa dohodli, že počas záručnej doby má predávajúci povinnosť bezplatne odstrániť vadu (chybu) predmetu kúpy (tovaru) pri oprávnenej reklamácii v dohodnutom čase. Záruku na predmet kúpy poskytuje predávajúci kupujúcemu, a to na každú položku predmetu kúpy v zmysle prílohy č. 1 k tejto zmluve samostatne, a to odo dňa nadobudnutia vlastníckeho práva k predmetu kúpy. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na predmete kúpy na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa tejto zmluvy.
2. Spôsob nahlasovania porúch/vád na predmete kúpy zo strany kupujúceho bude prebiehať prednostne telefonicky z telefónneho čísla 048/4325 639 na nasledovné telefónne číslo poskytnuté predávajúcim ..............................., pričom následne bude nahlásená vada (chyba) dodaného tovaru na základe tejto zmluvy, príp. reklamácia, oznámená z e-mailovej adresy kupujúceho branislav.disko@bbsk.sk aj e-mailom na nasledovnú e-mailovú adresu predávajúceho ....................................... Spôsob ako aj forma a rozsah odstránenej poruchy, vady (chyby) dodaného tovaru na základe tejto zmluvy, prípadne vybavenia reklamácie oznámi predávajúci kupujúcemu e-mailom prípadne písomne.

**Článok VI.**

**Ukončenie zmluvy**

1. Táto zmluva zanikne jej riadnym splnením v zmysle článku III. tejto zmluvy. Zmluvu je taktiež možné ukončiť písomnou dohodou zmluvných strán, písomným odstúpením od zmluvy niektorou zmluvnou stranou alebo písomnou výpoveďou kupujúceho.
2. V prípade zániku zmluvy dohodou zmluvných strán, táto zaniká dňom uvedeným v tejto dohode. V dohode sa upraví aj vysporiadanie prípadných vzájomných nárokov zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy okamžite odstúpiť, pričom nastávajú účinky odstúpenia od zmluvy v zmysle ust. § 349 a § 351 ObZ. Predchádzajúca písomná výzva kupujúceho nie je potrebná v prípade odstúpenia od zmluvy zo strany kupujúceho podľa bodu 4 tohto článku zmluvy.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy, ak predávajúci nedodrží požadovanú kvalitu (akosť) tovaru podľa zmluvy a súťažných podkladov, ako aj v prípade ak nie je predávajúci schopný zabezpečiť dodávku žiadaného množstva tovaru v lehote určenej v článku III bod 1 tejto zmluvy.
5. Odstúpenie od zmluvy musí mať písomnú formu a musí byť druhej zmluvnej strane doručené na adresu sídla zmluvnej strany uvedenej na prvej strane tejto zmluvy. Účinky odstúpenia nastávajú dňom doručenia odstúpenia druhej zmluvnej strane.
6. Kupujúci je oprávnený vypovedať zmluvu bez uvedenia dôvodu. Výpoveď musí mať písomnú formu. Výpovedná lehota je jeden kalendárny mesiac a začína plynúť prvým dňom kalendárneho mesiaca nasledujúcom po mesiaci, v ktorom bola výpoveď doručená predávajúcemu.
7. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok VII.**

**Využitie subdodávateľov**

1. Predávajúci predkladá v prílohe č. 3 k tejto zmluvy zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi. Predávajúci je v prípade spracovania a použitia osobných údajov povinný predložiť spolu s prílohou č. 3 tejto zmluvy aj súhlas dotknutej osoby so spracovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, a to pre účely naplnenia tohto zmluvného vzťahu, pričom uvedený súhlas musí byť udelený aj pre kupujúceho a to v rozsahu potrebnom na spracovanie príslušnej zmluvnej dokumentácie.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa ust. § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr, je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa ust. § 32 ods. 1 písm. e) ZVO pre daný predmet subdodávky. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. Povinnosti uvedené v bodoch 1. a 2. tohto článku zmluvy nie je predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny, má kupujúci právo odstúpiť od zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**Článok VIII.**

**Záverečné ustanovenia**

1. Táto zmluva sa vyhotovuje v štyroch (4) rovnopisoch, pričom každá zmluvná strana obdrží po dva (2) jej rovnopisy s platnosťou originálu.
2. Zmena tejto zmluvy je možná len písomnou dohodou oboch zmluvných strán, vo forme riadne očíslovaných písomných dodatkov.
3. Táto zmluva podlieha povinnému zverejneniu v zmysle ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ust. § 47a zákona č. 40/1964 Zb. Občiansky zákonník v znení neskorších predpisov.
4. Táto zmluva sa uzatvára na dobu určitú, a to do splnenia všetkých práv a povinností vyplývajúcich z tejto zmluvy a nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v centrálnom registri (CRZ) https://www.crz.gov.sk vedenom Úradom vlády Slovenskej republiky.
5. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane.
6. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
7. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
8. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
9. Predávajúci sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Predávajúci je povinný na požiadanie kupujúceho predložiť všetky zmluvy so svojimi subdodávateľmi. Porušenie ktorejkoľvek z povinností predávajúceho podľa tohto ustanovenia zmluvy je jej podstatným porušením a zakladá právo kupujúceho na odstúpenie od tejto zmluvy s právnymi účinkami ukončenia zmluvy *ex tunc*, a/alebo právo kupujúceho požadovať od predávajúceho zaplatenie zmluvnej pokuty vo výške maximálneho finančného limitu (celkovej výšky kúpnej ceny) dohodnutého podľa tejto zmluvy, čím nie je nijako dotknutý nárok kupujúceho požadovať od predávajúceho náhradu škody vzniknutej kupujúcemu v dôsledku nesplnenia vyššie uvedených povinností predávajúceho. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
10. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s plnením vyplývajúcim z predmetu zmluvy nakladať a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.
11. Záväznou a neoddeliteľnou súčasťou tejto zmluvy vo forme príloh sú:
    * Príloha č. 1 Kúpnej zmluvy – podrobná špecifikácia predmetu kúpy/tovaru
    * Príloha č. 2 Kúpnej zmluvy – cenová ponuka predávajúceho ako uchádzača vo verejnom obstarávaní
    * Príloha č. 3 Kúpnej zmluvy – zoznam subdodávateľov/Čestné vyhlásenie o nevyužití subdodávateľov (ak ide o plnenie bez využitia subdodávky)

Obsah príloh tejto zmluvy je neoddeliteľnou súčasťou obsahu záväzkového vzťahu založeného touto zmluvou.

Za kupujúceho: Za predávajúceho:

Banskobystrický samosprávny kraj

........................................ .......................................

Ing. Ján Lunter,

predseda

Banskobystrického samosprávneho kraja

**Príloha č. 1 Kúpnej zmluvy – podrobná špecifikácia predmetu kúpy/tovaru**

1. 27 ks notebook typ 1 spĺňajúci nasledovné kritériá:

| **Parameter** | **Parametre požadované verejným obstarávateľom** |
| --- | --- |
| procesor | 64bit mikroprocesor s výkonom dávajúcim minimálne skóre 9500 podľa benchmarku PassMark (<https://www.cpubenchmark.net>) v čase podávania cenovej ponuky. |
| operačná pamäť | min. 16GB LP DDR alebo DDR4 Memory (1x16GB) |
| pevný disk | min. SSD 256 GB |
| Grafický adaptér | grafická karta s výkonom dávajúcim minimálne skóre 2500 podľa benchmarku PassMark G3D Mark (<https://www.videocardbenchmark.net>) v čase podávania cenovej ponuky. |
| Zvukový adaptér | integrovaný zvukový adaptér |
| Sieťový adaptér | Ethernet 10/100/1000 (support via USB Type C dongle) Wireless Adapter+ Bluetooth |
| Vstupné zariadenia | integrovaná klávesnica so slovenským značením na klávesnici |
| Rozhranie | min. 1 x USB 3.2 |
| min. 1 x USB 3.2 Type-C - power delivery a display port support |
| WiFi |
| Bluetooth |
| Obrazovka | Max 15,6" FHD |
| Operačný systém | OS Windows 11 Pro 64 bit SK |
| Ovládače | stiahnuteľné zdarma z domovskej stránky výrobcu zariadenia |
| Záručná doba | min. 3 roky onsite service (alternatívne zaslanie náhradného zariadenia do druhého pracovného dňa – next business day) |
| Príslušenstvo | 1 x adaptér USB-C (M) na HDMI / VGA / Ethernet / USB 3.0 |
| 1 x taška pre 15,6” notebook, farba čierna, nosenie na rameno |
| 1 x USB klávesnica (značenie na klávesnici slovenské), farba čierna |
| 1 x HDMI kábel |
| 1 x USB optická myš farba čierna |
| Iné požiadavky | Min. 3 roky ponechanie pevného disku |

1. 1 ks notebook typ 2 spĺňajúci nasledovné kritériá:

| **Parameter** | **Parametre požadované verejným obstarávateľom** |
| --- | --- |
| procesor | 64bit mikroprocesor s výkonom dávajúcim minimálne skóre 17000 podľa benchmarku PassMark (<https://www.cpubenchmark.net>) v čase podávania cenovej ponuky. |
| operačná pamäť | min. 16GB LP DDR alebo DDR4 Memory (1x16GB) |
| pevný disk | min. SSD 256 GB |
| Grafický adaptér | grafická karta s výkonom dávajúcim minimálne skóre 2500 podľa benchmarku PassMark G3D Mark (<https://www.videocardbenchmark.net>) v čase podávania cenovej ponuky. |
| Zvukový adaptér | integrovaný zvukový adaptér |
| Vstupné zariadenia | podsvietená klávesnica so slovenským značením na klávesnici |
| Rozhranie | min. 1 x USB 3.2 |
| min. 1 x USB 3.2 Type-C - power delivery a display port support |
| WiFi 6 |
| Bluetooth |
| Obrazovka | Dotyková, Max 14", min. rozlíšenie 2880 x 1920 |
| Operačný systém | OS Windows 11 Pro 64 bit |
| Ovládače | stiahnuteľné zdarma z domovskej stránky výrobcu zariadenia |
| Záručná doba | min. 3 roky onsite service (alternatívne zaslanie náhradného zariadenia do druhého pracovného dňa – next business day) |
| Príslušenstvo | 1 x adaptér USB-C (M) na HDMI / VGA / Ethernet / USB 3.0 |
| 1 x taška pre 14” notebook, farba čierna, nosenie na chrbát |
| 1 x USB klávesnica (značenie na klávesnici slovenské), farba čierna |
| 1 x HDMI kábel |
| 1 x USB optická myš farba čierna |
| Iné požiadavky | Min. 3 roky ponechanie pevného disku, čítačka odtlačkov prstov resp. funkcia Windows Hello, podpora stylusu |
| Konštrukcia | Oddeliteľná klávesnica resp. konvertibilné prevedenie s preklopiteľným displejom |

1. 19 ks monitor typ 1 spĺňajúci nasledovné kritériá:

| **Parameter** | **Parametre požadované verejným obstarávateľom** |
| --- | --- |
| Farba | čierna |
| Displej | min. 27,0" (68,6 cm) |
| Rozlíšenie | min. FHD 1920x1080 px |
| Pomer strán | 16:9 |
| Povrch | matný |
| Technológia | IPS |
| Typ | LCD |
| Podsvietenie | LED |
| Porty | min. 2 x USB 2.0 |
| min. 2 x USB 3.0 |
| min. 1 x VGA vstup |
| min. 1 x HDMI |
| min. 1 x DisplayPort |
| Záručná doba | min. 3 roky onsite service (alternatívne zaslanie náhradného zariadenia do druhého pracovného dňa – next business day) |

1. 2 ks stolný počítač spĺňajúci nasledovné kritériá:

| **Parameter** | **Parametre požadované verejným obstarávateľom** |
| --- | --- |
| Procesor | 64bit mikroprocesor s výkonom dávajúcim minimálne skóre 16000 podľa benchmarku PassMark (<https://www.cpubenchmark.net>) v čase podávania cenovej ponuky. |
| Operačná pamäť | min. 16GB DDR4 Memory (1x16GB) |
| Pevný disk | min. SSD 512 GB |
| Grafický adaptér | grafická karta s výkonom dávajúcim minimálne skóre 1200 podľa benchmarku PassMark G3D Mark (<https://www.videocardbenchmark.net>) v čase podávania cenovej ponuky. |
| Audio | min. 1 x 1W reproduktor |
| Predné porty | min. 2 x USB 3.2 Gen1 |
| min. 2 x USB 3.2 Gen2 |
| min. 1 x USB 3.2 Type-C Gen1 |
| min. 1 x vstup na mikrofón (3,5 mm) |
| min. 1 x vstup na slúchadlá (3,5 mm) |
| Čítačka kariet |
| Zadné porty | min. 4 x USB 3.2 Gen1 |
| min. 2 x DisplayPort |
| min. 1 x LAN (RJ-45) |
| Operačný systém | OS Windows 11 Pro 64 bit |
| Zdroj | 380W |
| Ovládače | stiahnuteľné zdarma z domovskej stránky výrobcu zariadenia |
| Príslušenstvo | 1 x USB klávesnica (značenie na klávesnici slovenské), farba čierna |
| 1 x USB optická myš farba čierna |
| Iné požiadavky | Optická mechanika DVD+-RW, TPM 2.0, bezpečnostný slot |
| Záručná doba | min. 3 roky onsite service (alternatívne zaslanie náhradného zariadenia do druhého pracovného dňa – next business day) |

1. 2 ks monitor typ 2 spĺňajúci nasledovné kritériá:

| **Parameter** | **Parametre požadované verejným obstarávateľom** |
| --- | --- |
| Farba | čierna |
| Displej | min. 32,0" (81,28 cm) |
| Rozlíšenie | min. QHD 2560×1440 px |
| Pomer strán | 16:9 |
| Povrch | matný |
| Technológia | VA |
| Typ | LCD |
| Konštrukcia | prehnutá |
| Porty | min. 2 x USB 2.0 |
| min. 2 x USB 3.0 |
| min. 1 x VGA vstup |
| min. 1 x HDMI |
| min. 1 x DisplayPort |
| Záručná doba | min. 3 roky onsite service (alternatívne zaslanie náhradného zariadenia do druhého pracovného dňa – next business day) |

1. 2 ks myš k počítaču spĺňajúca nasledovné kritériá:

| **Parameter** | **Parametre požadované verejným obstarávateľom** |
| --- | --- |
| Pripojenie | Bezdrôtové, 2,4 GHz, bluetooth |
| Rozlíšenie | Max. 4000 DPI |
| Napájanie | Integrovaná batéria |
| Senzor | Laserová technológia |
| Príslušenstvo | Podložka pod myš 30 x 70 cm |

1. 2 ks klávesnica k počítaču spĺňajúca nasledovné kritériá:

| **Parameter** | **Parametre požadované verejným obstarávateľom** |
| --- | --- |
| Pripojenie | Bezdrôtové bluetooth |
| Napájanie | Integrovaná batéria |
| Technológia | Membránová |
| Lokalizácia | Slovenská |
| Typ klávesov | nízkoprofilové |
| Výbava klávesnice | Podsvietené klávesy, multimediálne klávesy |

1. 2 ks slúchadlá spĺňajúca nasledovné kritériá:

| **Parameter** | **Parametre požadované verejným obstarávateľom** |
| --- | --- |
| Typ | Cez uši |
| Pripojenie | Bluetooth |
| Konštrukcia | Skladacia |
| Napájanie | Cez USB, výdrž batérie min. 30 hod. |
| Ďalšie funkcie | Ovládanie hlasitosti na slúchadlách, mikrofón, potlačenie okolitého ruchu, NFC |

**Príloha č. 2 Kúpnej zmluvy – cenová ponuka predávajúceho ako uchádzača vo verejnom obstarávaní**

Návrh uchádzača na plnenie kritérií

**Príloha č. 3 Kúpnej zmluvy - zoznam subdodávateľov/Čestné vyhlásenie o nevyužití subdodávateľov (ak ide o plnenie bez využitia subdodávky)**